open-index/open-wikipedia-markdown huggingface dataset:
Ακίνδυνος (όνομα)

**Ακίνδυνος** (γενική: *Ακινδύνου* και *Ακίνδυνου*), ελληνικό αντρικό κύριο όνομα (βαφτιστικό όνομα).

## Ετυμολογία του ονόματος
Μεταγενέστερο βαφτιστικό, από το αρχαιοελληνικό επίθετο *ἀκίνδυνος* «ακίνδυνος, ασφαλής».

## Διάδοση του ονόματος
Ιδιαίτερα σπάνιο σήμερα βαφτιστικό στον ελληνικό χώρο. 
Στα συναξάρια της εκκλησίας εμφανίζονται τρεις διαφορετικοί μάρτυρες με το όνομα αυτό, με σημαντικότερο τον Ακίνδυνο, ο οποίος μαζί με άλλους τέσσερις, τον Πηγάσιο, τον Ανεμπόδιστο, τον Ελπιδοφόρο και τον Αφθόνιο, μαρτύρησαν στην Περσία το 330 μ.Χ. επί βασιλείας Σαβωρίου. Το μαρτύριο των αγίων Ακίνδυνων, όπως καλούνται από το λαό οι πέντε μάρτυρες, έγραψε ο Mεταφραστής και απόκειται στη μονή των Iβήρων κ.α.

Το όνομα σώζεται νωρίτερα (2ο αι.) σε ένα επίγραμμα του Λουκιανού:

Ενώ, σύμφωνα με το *Athenian Onomasticon*, το όνομα *Ἀκίνδυνος* εμφανίζεται στο *Inscriptiones Graecae*, τμ. IΙ (Βερολίνο, 1913-), να το φέρουν 4 Αθηναίοι (3ος–5ος αι.).

## Ονομαστική εορτή
Στις 2 Νοεμβρίου, ημέρα κατά την οποία η Ορθόδοξη και η Καθολική Εκκλησία τιμούν τη μνήμη του αγίου Ακινδύνου (μαζί με τη μνήμη των μαρτύρων Πηγασίου, Αφθονίου, Ελπιδηφόρου και Ανεμποδίστου).

## Τύποι και υποκοριστικά του ονόματος
*[[Άκης (όνομα)|Άκης]]*, σύντομος και υποκοριστικός τύπος.

## Θηλυκός τύπος του ονόματος
*Ακινδύνα*· *[[Ντίνα]]*, σύντομος και υποκοριστικός τύπος.

## Το όνομα σε άλλες γλώσσες
ιταλικά: *Acindino*.

## Άγιοι με το όνομα Ακίνδυνος
* Ακίνδυνος, μάρτυς, η Ορθόδοξη Εκκλησία τιμά τη μνήμη του (μαζί με τη μνήμη των μαρτύρων Βίκτορος, Ζωτικού, Ζήνωνος, Καισαρίου, Σεβηριανού, Χριστοφόρου, Θεωνά και Αντωνίνου) στις 20 Απριλίου.
* Ακίνδυνος, μάρτυς, η Ορθόδοξη Εκκλησία τιμά τη μνήμη του (μαζί με τη μνήμη των μαρτύρων Αγαθονίκου, Ζωτικού, Ζήνωνος, Θεοπρεπίου και Σεβηριανού) στις 22 Αυγούστου.
* Ακίνδυνος, μάρτυς, η Ορθόδοξη και η Καθολική Εκκλησία τιμούν τη μνήμη του (μαζί με τη μνήμη των μαρτύρων Πηγασίου, Αφθονίου, Ελπιδηφόρου και Ανεμποδίστου) στις 2 Νοεμβρίου.

## Πρόσωπα με το όνομα Ακίνδυνος

### Πρόσωπα από την Ιστορία
* Σεπτίμιος Ακίνδυνος (Septimius Acindynus) Ρωμαίος ύπατος (λατινικά: *consul*) μαζί με τον Βαλέριο Πρόκολο (Valerius Proculus) (4ος αι.).
* Ακίνδυνος, Βυζαντινός ηγεμόνας στη Χαρράν της Μεσοποταμίας την εποχή του αυτοκράτορα Μαυρικίου (6ος αι.).
* Γρηγόριος Ακίνδυνος (14 αι.), Βυζαντινός μοναχός και θεολόγος, αντίπαλος του Γρηγορίου Παλαμά.

### Πρόσωπα από τη σημερινή εποχή
* Ακίνδυνος Γκίκας, ηθοποιός του θεάτρου.

## Παραπομπές


Κατηγορία:Ανδρικά ελληνικά ονόματα
Κατηγορία:Αγιωνύμια
Κατηγορία:Μεταγενέστερα ονόματα
Μερόπη Καλανταρίδου

Η **Μερόπη Καλανταρίδου** είναι Ελληνίδα πετοσφαιρίστρια, η οποία γεννήθηκε στην Θεσσαλονίκη στις 10 Φεβρουαρίου 1990 και αγωνίζεται ως διαγώνια στην ομάδα του Άρη.

## Καριέρα
Η Καλανταρίδου ξεκίνησε την καριέρα της από τα τμήματα κορασίδων του Αρχέλαου Κατερίνης και μεταγράφηκε στον Άρη σε ηλικία 15 ετών. Με την ομάδα της Θεσσαλονίκης αγωνίστηκε στην Α1 εθνική κατηγορία μέχρι το 2010, όταν ο Άρης υποβιβάστηκε για πρώτη φορά μετά το 1993.

Μετά από πέντε συνεχόμενες σεζόν στην Α2 εθνική κατηγορία, η ομάδα του Άρη επέστρεψε στην υψηλότερη κατηγορία του ελληνικού πρωταθλήματος το 2015, με την Καλανταρίδου να είναι η παλαιότερη αθλήτρια του συλλόγου.

## Παραπομπές


## Πηγές
* ΚΑΛΑΝΤΑΡΙΔΟΥ ΜΕΡΟΠΗ - Greekvolley.com 
* Παρέμεινε στα «κιτρινόμαυρα» η Καλανταρίδου | PRESSARIS
* Βόλεϊ Γυναικών - Α.Σ. ΑΡΗΣ - Επίσημη Ιστοσελίδα

Κατηγορία:Ελληνίδες αθλήτριες της πετοσφαίρισης
Κατηγορία:πετοσφαιρίστριες Άρη
Κωνσταντίνα Ωρολογοπούλου

Η **Κωνσταντίνα Ωρολογοπούλου** είναι Ελληνίδα διεθνής πετοσφαιρίστρια, η οποία γεννήθηκε στην Λάρισα στις 22 Απριλίου 1991 και αγωνίζεται ως πασαδόρος στην ομάδα του Φιλαθλητικού Λαρισαϊκού.

## Καριέρα
Η Ωρολογοπούλου ξεκίνησε να αγωνίζεται στην ομάδα της Ε.Α. Λάρισας σε ηλικία δώδεκα ετών. Το 2009, μεταγράφηκε στον Άρη Θεσσαλονίκης, με τον οποίο αγωνίστηκε για τέσσερις σεζόν στην Α2 εθνική κατηγορία.

Το καλοκαίρι του 2014, επέστρεψε στην Λάρισα και ξεκίνησε να αγωνίζεται στον Φιλαθλητικό Λαρισαϊκό, ενώ το 2008 πραγματοποίησε και την πρώτη της συμμετοχή στην εθνική ομάδα πετοσφαίρισης της Ελλάδας.

## Παραπομπές


## Πηγές
* Ωρολογοπούλου Κωνσταντίνα - onstats | Onsports.gr

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες Άρη
Έλενα Μιγιάτοβιτς

Η **Έλενα Μιγιάτοβιτς** είναι Σερβίδα πρώην διεθνής πετοσφαιρίστρια, η οποία γεννήθηκε στο Βελιγράδι στις 29 Απριλίου 1983 και αγωνιζόταν ως ακραία.

## Καριέρα
Η Μιγιάτοβιτς ξεκίνησε την καριέρα της από τον Ερυθρό Αστέρα Βελιγραδίου σε ηλικία 16 ετών και στην συνέχεια αγωνίστηκε σε δύο πανεπιστήμια των Ηνωμένων Πολιτειών, όπου σπούδαζε.

Το 2007, υπέγραψε στην τουρκική Γιεσιλιούρτ και την επόμενη χρονιά μεταγράφηκε στον Άρη Θεσσαλονίκης, με την φανέλα του οποίου κατέλαβε την όγδοη θέση του ελληνικού πρωταθλήματος.

Στις τρεις τελευταίες σεζόν της καριέρας της, αγωνίστηκε με την ομάδα του ΣΑΑΚ Ανατόλια, με πιο επιτυχημένη χρονιά το 2010-2011, όταν κατέλαβε την πέμπτη θέση του ελληνικού πρωταθλήματος.

## Παραπομπές


## Πηγές
* MIJATOVIC JELENA - Greekvolley.com
* volleynews - ΣΑΑΚ Ανατόλια

Κατηγορία:Σέρβοι αθλητές
Κατηγορία:Σέρβοι πετοσφαιριστές
Κατηγορία:Πετοσφαιρίστριες Άρη
Γκαμπί του βασιλιά

Το **Γκαμπί του βασιλιά** είναι ένα σκακιστικό άνοιγμα το οποίο χαρακτηρίζεται από τις αρχικές κινήσεις:
:1. ε4 ε5
:2. ζ4

Τα λευκά προσφέρουν ένα πιόνι για να εκτρέψουν το πιόνι των μαύρων από την "ε" στήλη, έτσι ώστε να οικοδομήσουν ένα ισχυρό κέντρο παίζοντας δ2–δ4. Η θεωρία έχει δείξει ότι, στην περίπτωση που τα μαύρα θελήσουν να διατηρήσουν το πιόνι του γκαμπί, τότε θα αναγκαστούν να αποδυναμώσουν την πλευρά του βασιλιά τους.

## Ιστορία
Το γκαμπί του βασιλιά είναι τεκμηριωμένα ένα από τα παλαιότερα ανοίγματα, καθώς εξετάστηκε τον 17ο αιώνα από τον Ιταλό σκακιστή Τζούλιο Τσέζαρε Πολέριο. Υπάρχει επίσης σε ένα παλιότερο σκακιστικό βιβλίο του Λουίς Ραμίρεθ ντε Λουθένα.

Το γκαμπί του βασιλιά ήταν ένα από τα πιο δημοφιλή ανοίγματα στον 19ο αιώνα, αλλά σήμερα σπάνια βλέπουμε να παίζεται από κάποιον γκρανμαίτρ, διότι για τα μαύρα μπορεί να επιτευχθεί μια λογική θέση, όταν επιστρέψουν στον αντίπαλο το επιπλέον πιόνι.

## Θεωρία

Υπάρχουν δύο κύριες επιλογές στο γκαμπί του βασιλιά, ανάλογα με το αν τα μαύρα παίξουν 2...ε:ζ4, οπότε έχουμε ένα αποδεκτό γκαμπί του βασιλιά, είτε παίξουν κάτι διαφορετικό, οπότε έχουμε ένα μη αποδεκτό γκαμπί του βασιλιά.

Η Εγκυκλοπαίδεια Σκακιστικών Ανοιγμάτων καταχωρεί δέκα κωδικούς στο γκαμπί του βασιλιά, από το C30 έως το C39:

* **Γκαμπί του βασιλιά**
** C30: 1.ε4 ε5 2.ζ4
* **Μη αποδεκτό γκαμπί του βασιλιά**
** C31: 1.ε4 ε5 2.ζ4 δ5 (Αντιγκαμπί Φώλκμπηρ, Αντιγκαμπί Νίμζοβιτς)
** C32: 1.ε4 ε5 2.ζ4 δ5 3.ε:δ5 ε4 4.δ3 Ιζ6 (Μόρφυ, Καρουσέκ, κ.ά.)
* **Αποδεκτό γκαμπί του βασιλιά**
** C33: 1.ε4 ε5 2.ζ4 ε:ζ4
** C34: 1.ε4 ε5 2.ζ4 ε:ζ4 3.Ιζ3 (Γκαμπί του ίππου του βασιλιά, Άμυνα Φίσερ)
** C35: 1.ε4 ε5 2.ζ4 ε:ζ4 3.Ιζ3 Αε7 (Άμυνα Κάνινγκχαμ)
** C36: 1.ε4 ε5 2.ζ4 ε:ζ4 3.Ιζ3 δ5 (Άμυνα αββαείου)
** C37: 1.ε4 ε5 2.ζ4 ε:ζ4 3.Ιζ3 η5 4.Ιγ3 / 4.Αγ4 η4 5.0-0 (Μυζίο γκαμπί)
** C38: 1.ε4 ε5 2.ζ4 ε:ζ4 3.Ιζ3 η5 4.Αγ4 Αη7 (Φιλιντόρ, Χανστέιν, κ.ά.)
** C39: 1.ε4 ε5 2.ζ4 ε:ζ4 3.Ιζ3 η5 4.θ4 (Αλγκάερ, Κιεσερίτζκυ, κ.ά.)

## Παραπομπές


## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: King's Gambit

Κατηγορία:Σκακιστικά ανοίγματα
Κατερίνα Τζίμου

Η **Κατερίνα Τζίμου** (8 Φεβρουαρίου 1975, Μπίλεφελντ) είναι Ελληνίδα πρώην αθλήτρια πετοσφαίρισης, η οποία αγωνιζόταν ως πασαδόρος.

## Καριέρα
Η Κατερίνα Τζίμου ξεκίνησε την καριέρα της από τον Φιλαθλητικό Όμιλο Γυναικών Θεσσαλονίκης και συνέχισε την καριέρα της σε διάφορες ομάδες της Βόρειας Ελλάδας. Το 2000 μεταγράφηκε στον Άρη Θεσσαλονίκης, με τον οποίο κατέλαβε την όγδοη θέση στο Πρωτάθλημα Ελλάδας στην πρώτη της χρονιά, ενώ την περίοδο 2001-2002 κατάφερε να αποφύγει τον υποβιβασμό στα πλέι-άουτ.

Την περίοδο 2003-04 εντάχθηκε στον Φιλαθλητικό Θεσσαλονίκης, με την ομάδα του οποίου κατέλαβε την τέταρτη θέση στο Πρωτάθλημα της Α΄1.

Ακολούθησε μία περίοδος αποχής από αθλητικές δραστηριότητες, και επανήλθε στην ενεργό δράση την περίοδο 2008-09 αγωνιζόμενη με τον ΣΑΑΚ Ανατόλια, με τον οποίο κατέκτησε το Πρωτάθλημα του Βορείου ομίλου της Α΄2. Την επόμενη χρονιά (2009-10) στέφεται και πάλι πρωταθλήτρια του Βορείου ομίλου της Α΄2, αυτή τη φορά με την ομάδα του Σ.Α. Πειραματικού Θεσσαλονίκης.

Η Κατερίνα Τζίμου έκλεισε την καριέρα της την περίοδο 2010-11 στο ΣΑΑΚ Ανατόλια, καταλαμβάνοντας την τέταρτη θέση στο Πρωτάθλημα της Α΄1 Εθνικής κατηγορίας.

## Τίτλοι - Διακρίσεις
### Εθνικά Πρωταθλήματα
**[[Πρωτάθλημα Ελλάδας πετοσφαίρισης γυναικών|Πρωτάθλημα Ελλάδας]]**
* **4η θέση**
** 2003-04 (Φιλαθλητικός Θεσσαλονίκης)
** 2010-11 (Ανατόλια Θεσσαλονίκης)

*'2 [[Πρε Λιγκ Πετοσφαίρισης Ελλάδας Γυναικών|Πρωταθλήματα Α'2 Εθνικής (Βόρειος Όμιλος)]]
* 2008-09 (Φιλαθλητικός Θεσσαλονίκης)
* [[Α2 Εθνική Πετοσφαίρισης Ελλάδας Γυναικών 2009–10|2009–10]] (ΣΑΑΚ Ανατόλια)

== Παραπομπές ==
<references/>

== Εξωτερικοί σύνδεσμοι - Πηγές ==
* *"Αθλητικός Σύλλογος Άρης • 1914-2004"*, σελ. 172, συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση *Κέντρο Ιστορίας Δήμου Θεσσαλονίκης'', Θεσσαλονίκη 2005, ISBN 960-8734-48-7
* Κατερίνα Τζίμου: Ατομικά στοιχεία - Ομάδες καριέρας greekvolley.eu 

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες Άρη
ΛαΜάρκους Ριντ

Ο **ΛαΜάρκους Ριντ**, γεννημένος στις 31 Οκτωβρίου 1988 στο Τέξας, είναι Αμερικανός καλαθοσφαιριστής, ο οποίος αγωνίζεται στην θέση του σούτινγκ γκαρντ.

## Καριέρα
Ο Ριντ φοίτησε στο λύκειο Σκάιλαϊν και το 2006 συμπεριλήφθηκε στην δεύτερη καλύτερη πεντάδα της περιφέρειας του. Στην συνέχεια, σπούδασε στο κολέγιο του Τέξας Άρλινγκτον, με καλύτερη του σεζόν το 2011-12 όπου είχε μέσους όρους 17,8 πόντων, 3,7 ριμπάουντ και 1,7 ασίστ, με αποτέλεσμα να αναδειχθεί μέλος της καλύτερης πεντάδας της περιφέρειας του.

Το καλοκαίρι του 2012, υπέγραψε στην Αντβέρπ από το Βέλγιο, για την οποία έπαιξε σε εννέα αγώνες πρωταθλήματος με 4,2 πόντους και 1,8 ριμπάουντ ανά αγώνα. Την χρονιά ολοκλήρωσε στην σουηδική Λουλέα, με την οποία είχε μέσους όρους 10,7 πόντων και 3,9 ριμπάουντ.

Το 2013-14, αγωνίστηκε με την φανέλα της κυπριακής ΕΘΑ Έγκωμης, με 13,9 πόντους και 6,7 ριμπάουντ. Η ανεβασμένη του απόδοση οδήγησε στην μεταγραφή του στην ομάδα του Άρη Θεσσαλονίκης, με τον οποίο κατέκτησε την τέταρτη θέση του ελληνικού πρωταθλήματος.

Την σεζόν 2015-16, αγωνίζεται με την ομάδα της Ρουέν στο γαλλικό πρωτάθλημα.

## Παραπομπές


## Πηγές
* Νέα ενίσχυση στον Άρη με ΛαΜάρκους Ριντ - Boro.gr
* Τι παίκτης είναι ο Lamarcus Reed ; » BASKETBALL ARIS 
* LaMarcus Reed III GF - RealGM

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές σουηδικών συλλόγων
Κατηγορία:Καλαθοσφαιριστές βελγικών συλλόγων
Κατηγορία:Καλαθοσφαιριστές κυπριακών συλλόγων
Κατηγορία:Καλαθοσφαιριστές γαλλικών συλλόγων
Φορεσιά του Τρικεριού

Η **φορεσιά του [[Τρίκερι Μαγνησίας|Τρικεριού]]** ήταν η γυναικεία τοπική ενδυμασία που φορέθηκε κατά τα παλιότερα χρόνια στον ομώνυμο οικισμό της Μαγνησίας κατά τους γάμους και τις υπόλοιπες επίσημες περιστάσεις. Η συγκεκριμένη γυναικεία ενδυμασία είναι νησιωτικού τύπου και διατηρεί έντονα τα γνωρίσματα των παραδοσιακών φορεσιών των Βόρειων Σποράδων.

## Περιγραφή
Η φορεσιά του Τρικεριού περιλάμβανε δύο λευκά πουκάμισα από λεπτό βαμβακερό ύφασμα (*χασεδένια*) και πολυάριθμα μεσοφόρια από τα οποία τα κυριότερα ήταν η *μαλλίνα* και το *κολοβόλι*. Το καλό εξωτερικό πουκάμισο κατασκευαζόταν από λινό ή μεταξωτό ύφασμα και διέθετε ποικιλία χρωμάτων. Άλλο μέρος της φορεσιάς ήταν το πολύπτυχο, κοντό και αμάνικο φουστάνι. Στη μέση τοποθετούσαν μια φαρδιά χρυσοκέντητη ζώνη και στο ίδιο σημείο εφάρμοζε και το μαντήλι του κόρφου. Ως κάλυμμα του κεφαλιού χρησιμοποιούσαν ένα κατά κανόνα κίτρινο μαντήλι. Τη φορεσιά συμπλήρωναν διάφορα κοσμήματα όπως ο σταυρός του στήθους και τα ασημένια στολίδια του κεφαλιού και των πλεξίδων.

## Παραπομπές

Κατηγορία:Ελληνικές φορεσιές
Κατηγορία:Περιφερειακή ενότητα Μαγνησίας
Εταιρία Ελλήνων Λογοτεχνών

Η **Εταιρία Ελλήνων Λογοτεχνών** (ΕΕΛ) ιδρύθηκε στις 19 Μαΐου 1934 με έδρα την Αθήνα και μέλη της επαγγελματίες συγγραφείς. Σκοπός και θέση της είναι «η παραγωγή πνευματικού και πολιτιστικού έργου ενώ παράλληλα αγωνίζεται για τα δικαιώματα των Ελλήνων λογοτεχνών του τόπου εν συνόλω». Η ΕΕΛ διευθύνεται από εννεαμελή Επιτροπή Διαχείρισης η οποία είναι υπεύθυνη για τη σωστή διαχείριση των υποθέσεών της καθώς και για την διασφάλιση της εύρυθμης λειτουργίας της.

Πρώτος πρόεδρος ήταν ο Γρηγόριος Ξενόπουλος, από το 1934 ως το 1937, και ακολούθησαν ο Μιλτιάδης Μαλακάσης, ο Μιχαήλ Αργυρόπουλος, ο Άγγελος Σικελιανός, ο Νίκος Καζαντζάκης, καθώς και άλλα μεγάλα ονόματα της νεοελληνικής λογοτεχνίας. Την περίοδο 1967-1974 εξαιτίας της χούντας, η Εταιρία ανέστειλε το έργο της.

## Η ίδρυση της ΕΕΛ

Ιδρυτικά μέλη της ΕΕΛ ήταν οι ακόλουθοι: Κωστής Παλαμάς, Νίκος Καζαντζάκης, Αντώνης Τραυλαντώνης, Γαλάτεια Καζαντζάκη, Άγγελος Σημηριώτης, Κώστας Ουράνης, Στράτης Μυριβήλης, Άριστος Καμπάνης, Παύλος Νιρβάνας, Κώστας Βάρναλης, Ρήγας Γκόλφης, Λαύρας Πετιμεζάς, Θράσος Καστανάκης, Σωτήρης Σκίπης, Κ. Καρθαίος, Βάσος Δασκαλάκης, Φώτης Κόντογλου, Άλκης Θρύλος,  Μυρτιώτισσα, Αθηνά Ταρσούλη, Δημοσθένης Βουτυράς, Νικόλαος Ποριώτης, Ηλίας Βουτιερίδης, Γιάννης Βλαχογιάννης, Ζαχαρίας Παπαντωνίου, Σπύρος Μελάς, Φώτος Πολίτης, Γεώργιος Δροσίνης,  Άγγελος Σικελιανός, Γεώργιος Αθανασιάδης-Νόβας, Τίμος Μωραϊτίνης, Παντελής Χορν, Μαρίνος Σιγούρος, Αλέξανδρος Πάλλης, Πέτρος Βλαστός, Άγγελος Τερζάκης, Ι. Μ. Παναγιωτόπουλος, Κωστής Μπαστιάς, Στέφανος Δάφνης, Αιμιλία Δάφνη, Καίσαρ Εμμανουήλ, Κλέων Παράσχος, Μάρκος Αυγέρης, Αναστάσιος Δρίβας, Γιώργος Σταμπολής, Νικόλαος Μπουφίδης, Στρατής Δούκας, Πέτρος Χάρης, Λιλίκα Νάκου, Ηλίας Βενέζης, Τάκης Μπαρλάς, Γιώργος Οικονομίδης, Τέλλος Άγρας, Θρασύβουλος Σταύρου, Γιώργος Θεοτοκάς, Τάκης Παπατσώνης, Λίνος Καρζής, Στέλιος  Σπεράντζας, Μιχαήλ Στασινόπουλος, Ιουλία Περσάκη, Μίλτος Κουντουράς, Λιλή Ιακωβίδου, Λέων Κουκούλας, Αντώνης Γιαλούρης, Χρήστος Λεβάντας, Όμηρος Μπεκές, Ειρήνη Δημητρακοπούλου, Απόστολος Μαμμέλης, Γ. Δελης, Έλλη Δασκαλάκη, Μελής  Νικολαΐδης, Αθηνά Σαραντίδη, Γιώργος Ροντάκης, Κώστας Αθανασιάδης, Βελισσάριος Φρέρης.  

## Πρόεδροι της Εταιρίας Ελλήνων Λογοτεχνών

## Περιοδικά της ΕΕΛ
Η ΕΕΛ εκδίδει το περιοδικό *Επιθεώρηση Λόγου* και τη *Λογοτεχνική Πρωτοχρονιά* 

## Εξωτερικοί σύνδεσμοι
*Ιστότοπος της ΕΕΛ
*Ιστότοπος των ετών 2002-2022 (αρχείο

## Παραπομπές



Κατηγορία:Ελληνικές Επαγγελματικές Ενώσεις
Εταιρία Ελλήνων Λογοτεχνών
Φορεσιά του Ζαγορίου

[thumb|Φορεσιά του Ζαγορίου, αρχές 20ού αιώνα, Συλλογή [Πελοποννησιακό Λαογραφικό Ίδρυμα|ΠΛΙ, Ναύπλιο.]]
Η **φορεσιά του [[Ζαγόρι|Ζαγορίου]]** είναι η παραδοσιακή γυναικεία ενδυμασία αστικού τύπου που φοριόταν κατά τα παλιότερα χρόνια στα 46 χωριά της περιοχής. Ως φορεσιά αντικατόπτριζε τα αυστηρά ήθη και τον χαρακτήρα της σχετικά κλειστής κοινωνίας των Ζαγοροχωρίων. Κατά τα τέλη του 19ου αιώνα τροποποιήθηκε καθώς επηρεάστηκε από τη μόδα της εποχής.

## Περιγραφή
Κύριο χαρακτηριστικό της φορεσιάς ήταν η φλοκάτα (είδος σιγκουνιού) που φτιαχνόταν από χοντρό μάλλινο ύφασμα, το οποίο πλαισίωναν κορδέλες, τσόχα (εξωτερικός επενδύτης) και κεντήματα κόκκινου χρώματος. Το πουκάμισο ήταν φτιαγμένο από μετάξι, μακρύ καθώς εκτεινόταν μέχρι τα γόνατα και είχε πλατιά μανίκια. Στη μέση δενόταν η ποδιά και στο ίδιο σημείο τοποθετούσαν τη ζώνη. Για το στολισμό του κεφαλιού χρησιμοποιούσαν μαύρο τσεμπέρι που ήταν φτιαγμένο από διακοσμημένο ύφασμα με τυποβαφική τεχνική. Την φορεσιά πλαισίωναν κοσμήματα όπως το θηλυκωτάρι (είδος πόρπης), οι καρφίτσες και οι καρφοβελόνες (περόνες) που χρησιμοποιούνταν για το στολισμό του μπούστου και του κεφαλιού.

## Παραπομπές


Κατηγορία:Περιφερειακή ενότητα Ιωαννίνων
Κατηγορία:Ελληνικές φορεσιές
Οικογένεια Καρτάλη

Η **οικογένεια Καρτάλη** είναι παλιά πολιτική οικογένεια του Βόλου.

## Στοιχεία
Τα μέλη της εμφανίζονται τον 18ο αιώνα στην Τσαγκαράδα Πηλίου να ασκούν εμπορικές και επιχειρηματικές δραστηριότητες στην Αίγυπτο. Σταδιακά τα μέλη της άρχισαν να ασχολούνται με την τοπική αυτοδιοίκηση και την κεντρική πολιτική σκηνή, παράδοση που συνεχίστηκε μέχρι και τη δεκαετία του 1950, οπότε και απεβίωσε ο Γεώργιος Καρτάλης.

## Μέλη
* Χατζηαντώνης Καρτάλης, έμπορος
**Γεώργιος Χ. Καρτάλης, δήμαρχος Βόλου, βουλευτής και γιος του Χατζηαντώνη
***Αντώνιος Καρτάλης, βουλευτής, υπουργός και γιος του Γεωργίου, σύζυγος Μαρίκας Αθ. Ταμπακοπούλου.
****Γεώργιος Καρτάλης, δήμαρχος Βόλου, βουλευτής, υπουργός και γιος του Αντωνίου
*****Αμαλία Καρτάλη, σύζυγος Γιάννου Παπαντωνίου και κόρη του Γεωργίου
****Έμμη Καρτάλη, σύζυγος Κομνηνού Πυρομάγλου και κόρη του Αντωνίου
***Κωστής Καρτάλης, δήμαρχος Παγασών, βουλευτής, κληρονόμος της οικογενειακής περιουσίας και γιος του Γεωργίου
**Κωνσταντίνος Καρτάλης, ευεργέτης και γιος του Χατζηαντώνη
***Αντώνιος Καρτάλης, διδάκτωρ νομικής, καπνέμπορος και γιος του Κωνσταντίνου
**Ιωάννης Καρτάλης, επιχειρηματίας, ευεργέτης, δήμαρχος Παγασών, βουλευτής, πρόεδρος της Βουλής και γιος του Χατζηαντώνη
**Θεμιστοκλής Καρτάλης, ευεργέτης και γιος του Χατζηαντώνη
**Αριστείδης Καρτάλης, δήμαρχος Τσαγκαράδας, ευεργέτης και γιος του Χατζηαντώνη

## Παραπομπές



Κατηγορία:Έλληνες της Αιγύπτου
Ιωάννης Βαλαλάς

Ο **Ιωάννης Βαλαλάς** (1875 ή 1876- 1945) ήταν Έλληνας δικηγόρος και πολιτικός, βουλευτής  προσωπικότητα της Δυτικής Μακεδονίας.

## Βιογραφία
Γεννήθηκε στην Καστοριά και από νεαρή ηλικία εγκαταστάθηκε στην Κωνσταντινούπολη.

Σπούδασε στην Μεγάλη του Γένους Σχολή της Κωνσταντινούπολης και στην συνέχεια στην Νομική Σχολή του Πανεπιστημίου Αθηνών.

Εργάστηκε ως δικηγόρος στη Θεσσαλονίκη και πολιτεύτηκε για πρώτη φορά με επιτυχία το 1915. Εξελέγη βουλευτής Φλωρίνης με το Κόμμα Εθνικοφρόνων του Δημητρίου Γούναρη τον Μάιο του 1915 και τον Δεκέμβριο του 1915. Εν συνεχεία έγινε μέλος του κόμματος των Φιλελευθέρων του Ελευθερίου Βενιζέλου. Εξελέγη βουλευτής Καστοριάς στην Δ΄ Εθνοσυνέλευση (1923 και Φλωρίνης το 1926 με την Ένωση Φιλελευθέρων.

Το 1924 έπεσε θύμα (μαζί με άλλους επίσημους της πρώτης θέσης) της μεγάλης ληστείας σε αμαξοστοιχία (πρώτης ληστείας τρένου στην Ελλάδα) που ήταν σταθμευμένη στο Δοξαρά και έκανε το δρομολόγιο Αθήνα - Θεσσαλονίκη.

Το 1928 εξελέγη ξανά βουλευτής Καστοριάς και το 1932 και 1936 Φλωρίνης με το κόμμα των Φιλελευθέρων. 

Ήταν υπουργός Εκκλησιαστικών και Δημοσίας Εκπαιδεύσεως στη βραχύβια κυβέρνηση Ελ. Βενιζέλου από τις 11 Ιανουαρίου 1924 ως τις 6 Φεβρουαρίου 1924, Γενικός Διοικητής Μακεδονίας-Θράκης από το 1924 ως το φθινόπωρο του 1924, υπουργός Συγκοινωνίας στην κυβέρνηση Μιχαλακόπουλου από τις 7 Νοεμβρίου 1924 ως τις 15 Ιουνίου 1925 και υπουργός Γεωργίας από τις 15 Ιουνίου 1925 ως τις 26 Ιουνίου 1925.

Στην κυβέρνηση του Ελ. Βενιζέλου υπηρέτησε ως υπουργός Γεωργίας από τις 5 Ιουνίου 1932 ως τις 4 Νοεμβρίου 1932.

Απεβίωσε τον Ιούλιο του 1945. Ήταν ιδρυτής του Ταμείου Ορεστιάδας.

## Παραπομπές


Κατηγορία:Βουλευτές εκλεγμένοι με το Κόμμα των Ελευθεροφρόνων
Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες Γενικοί Διοικητές Μακεδονίας
Κατηγορία:Βουλευτές Φλώρινας
Κατηγορία:Βουλευτές Καστοριάς
Κατηγορία:Έλληνες υπουργοί Γεωργίας
Κατηγορία:Έλληνες υπουργοί Συγκοινωνιών
Κατηγορία:Βουλευτές Φλώρινας - Καστοριάς
ISO 3166-2:TR

**ISO 3166-2:TR** είναι η καταχώρηση για την Τουρκία στο ISO 3166-2, μέρος του προτύπου ISO 3166 που δημοσιεύεται από τον Διεθνή Οργανισμό Τυποποίησης, που καθορίζει  κωδικούς για τα ονόματα των κυριότερων υποδιαιρέσεων (π.χ. επαρχίες ή πολιτείες ) για όλες τις χώρες που έχουν κωδικοποιηθεί στο πρότυπο ISO 3166-1.

Επί του παρόντος για την Τουρκία, κωδικοί  ISO 3166-2 ορίζονται για 81 επαρχίες.

Κάθε κωδικός αποτελείται από δύο μέρη, χωρισμένα με ενωτικό. Το πρώτο μέρος είναι , τον κωδικό ISO 3166-1 alpha-2 για την Τουρκία. Το δεύτερο μέρος είναι δύο ψηφία:
* 01&ndash;67: επαρχίες έως τα μέσα της δεκαετίας 1980
* 68&ndash;71: επαρχίες που δημιουργήθηκαν το 1989
* 72&ndash;73: επαρχίες που δημιουργήθηκαν το 1990
* 74: επαρχία που δημιουργήθηκε το 1991
* 75&ndash;76: επαρχίες που δημιουργήθηκαν το 1994
* 77&ndash;79: επαρχίες που δημιουργήθηκαν το 1995
* 80: επαρχία που δημιουργήθηκε το 1997
* 81: επαρχία που δημιουργήθηκε το 1999
Τα ψηφία επί του παρόντος χρησιμοποιούνται σε πινακίδες οχημάτων και ταχυδρομικούς κώδικες. Οι κωδικοί 01&ndash;67 καθορίστηκαν με την Τουρκική αλφαβητική σειρά εκτός από τις Καχραμανμαράς και Σανλιούρφα των οποίων οι κωδικοί ορίστηκαν με βάση τα ιστορικά ονόματα, Μαράς και Ούρφα αντίστοιχα.

## Τρέχοντες κωδικοί
Τα ονόματα των υποδιαιρέσεων είναι στη λίστα όπως στο πρότυπο ISO 3166-2 που δημοσιεύεται από το ISO 3166 Maintenance Agency (ISO 3166/MA).

Τα ονόματα των υποδιαιρέσεων ταξινομούνται με τουρκική αλφαβητική σειρά: a-c, ç, d-g, ğ, h, ı, i-o, ö, p-s, ş, t-u, ü, v-z.

*Κάντε κλικ στο κουμπί στην κεφαλίδα να ταξινομήσετε κάθε στήλη.*

## Αλλαγές
Οι ακόλουθες αλλαγές στην καταχώρηση έχουν ανακοινωθεί στα ενημερωτικά δελτία από την ISO 3166/MA από την πρώτη έκδοση του προτύπου ISO 3166-2 το 1998:

## Εξωτερικοί σύνδεσμοι
* ISO Online Browsing Platform: TR
* Provinces of Turkey, Statoids.com
Κατηγορία:Γεωκώδικες
Κατηγορία:Τουρκία
Αντώνιος Παλατιανός

Ο **Αντώνιος Παλατιανός** (21 Φεβρουαρίου 1833 - 13 Φεβρουαρίου 1893) ήταν Έλληνας γιατρός και πολιτικός. Υπηρέτησε  ως βουλευτής Κέρκυρας. Υπήρξε ο πρώτος βουλευτής που ασχολήθηκε με τα θέματα των τυφλών και των κωφαλάλων στην Ελλάδα. και είχε κάνει την πρώτη προσπάθεια να δημιουργήσει μια ελληνική έκδοση του κώδικα Μπράιγ το 1882.

## Βιογραφία
### Καταγωγή και σπουδές
Ήταν γιος του Κωνσταντίνου Παλατιάνου και καταγόταν από οικογένεια ευγενών, που είχαν έρθει στην Κέρκυρα στα μέσα του 15ου αιώνα από την Κωνσταντινούπολη και το οικογενειακό όνομα είχε γραφτεί το 1555 στο Λίμπρο Ντόρο του νησιού. Ορφάνεψε πολύ νωρίς από πατέρα και σπούδασε ιατρική στο Πανεπιστήμιο της Πίζας στην Ιταλία από όπου και απέκτησε δίπλωμα γιατρού-χειρουργού το 1857.

### Στρατιωτική σταδιοδρομία στην Ιταλία και βουλευτής Κερκύρας
Εργάστηκε ως γιατρός σε κλινική στην Τοσκάνη για δύο έτη και κατατάχθηκε στο στρατό της Σαρδηνίας συμμετέχοντας στους πολέμους της Ιταλικής ενοποίησης με την πλευρά των Ιταλών και Γάλλων έναντι των Αυστριακών. Σταδιοδρόμησε ως ιατρός αξιωματικός και παρέμεινε στον ιταλικό στρατό μέχρι το 1863 (προήχθη τιμητικά σε αξιωματικό του Στέμματος της Ιταλίας το 1891 και τιμήθηκε με μετάλλια και παράσημα για τη δράση του). Επέστρεψε στην ιδιαίτερη πατρίδα του το 1867 και έλαβε μέρος σε πατριωτικές ενέργειες για τη διοργάνωση της Εθνοφυλακής, στο λόχο του πρώτου Δημάρχου Κερκυραίων Νικολάου Μάνεση. Την επόμενη χρονιά ανέλαβε τη διεύθυνση του Σωφρονιστηρίου της Κέρκυρας. Εξελέγη βουλευτής Κερκύρας το 1879. Την περίοδο εκείνη προσβλήθηκε η όρασή του και λίγο μετά υποβλήθηκε σε εγχείριση στην Ιταλία.
### Επιστημονικό-συγγραφικό έργο και θάνατος
Με την περιπέτεια της υγείας του επιδόθηκε στο να βοηθήσει τα άτομα με προβλήματα όρασης. Έτσι, προσπάθησε να ιδρυθεί σχολή τυφλών και να προσαρμόσει την μέθοδο Μπράιγ στην ελληνική γλώσσα. Προσκλήθηκε στη Φλωρεντία σε επιστημονική σύνοδο για την εκπαίδευση των τυφλών, τον Σεπτέμβριο του 1883.

Έγραψε δύο έργα το 1886, με σημαντικότερο το δοκίμιο που αφορά το αλφάβητο Μπράιγ. Το 1888 ανέλαβε πρόεδρος στο Αρσάκειο Παρθεναγωγείο της Κέρκυρας.

Απεβίωσε σε ηλικία 60 ετών στις 13 Φεβρουαρίου 1893. Πεθαίνοντας κατέλιπε κληροδότημα για να δίνονται υποτροφίες σε τυφλούς. Ωστόσο, δεν είναι γνωστό αν δόθηκε η περιουσία του βουλευτή για τον σκοπό εκείνο. Η κηδεία του έγινε από τον ιερό ναό του Αγίου Σπυρίδωνα στην Κέρκυρα και η ταφή στο Δημοτικό Νεκροταφείο του νησιού.

## Έργα
*"Τυφλοί και κωφάλαλοι εν Ελλάδι" (1882)
*"Δοκίμιον περί εφαρμογής εις την ελληνικήν γλώσσαν της αναγλυπτογραφίας Βράιλ προς εκπαίδευσιν των τυφλών" (1882)

## Πηγές
* Αντώνιος Παλατιανός , Ν. Τ. Βούλγαρις, Πλειάς-Παρνασσός, σελ. 901-909.

## Παραπομπές


## Δείτε επίσης
* Ελληνικός κώδικας Μπράιγ

Κατηγορία:Βουλευτές Κέρκυρας
Κατηγορία:Έλληνες στρατιωτικοί γιατροί
Γεώργιος Αστερίου (βουλευτής Φθιωτιδοφωκίδας)

:*Για τον αγωνιστή του 1821, δείτε [[Γεώργιος Αστερίου]]*

Ο **Γεώργιος Ν. Αστερίου** (1890 - 24 Μαρτίου 1950) ήταν Έλληνας δικηγόρος και πολιτικός, ο οποίος υπηρέτησε ως βουλευτής και ως αντιπρόεδρος του ελληνικού κοινοβουλίου.

## Βιογραφία
Γεννήθηκε το 1890, γιος του Νικολάου Αστερίου. Σπούδασε νομικά στο Πανεπιστήμιο Αθηνών και εργάστηκε ως δικηγόρος. Ήταν υποψήφιος βουλευτής Φθιωτιδοφωκίδος με τη σύμπραξη των Συντηρητικών στις εκλογές του 1926 χωρίς να εκλεγεί, καθώς έλαβε 918 ψήφους.

Εξελέγη για πρώτη φορά βουλευτής Φθιωτιδοφωκίδος στις εκλογές του 1936 με το Λαϊκό Κόμμα. Επανεξελέγη το 1946 με ον Συνδυασμό Ηνωμένης Παρατάξεως Εθνικοφρόνων (Λαϊκό Κόμμα) με 8.004 ψήφους. Διετέλεσε αντιπρόεδρος της Βουλής από τις 6 Οκτωβρίου 1948 ως τις 31 Οκτωβρίου 1949.

Ήταν γνωστός ως ανεκδοτολόγος, καθώς συνήθιζε να διηγείται ανέκδοτα με πρωταγωνιστές πολιτικούς.

Σύζυγός του ήταν η αδερφή του δικηγόρου της Λαμίας και τελευταίου απογόνου της οικογένειας Τσάλλη, Κωνσταντίνου Τσάλλη.

Ο Γεώργιος Αστερίου πέθανε στις 24 Μαρτίου 1950.

## Παραπομπές


Κατηγορία:Βουλευτές Φθιωτιδοφωκίδας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Αντιπρόεδροι της Βουλής των Ελλήνων
Σπυρίδων Καφεντζής

Ο **Σπυρίδων Δ. Καφεντζής** (1902 - 10 Σεπτεμβρίου 1955) ήταν Έλληνας δικηγόρος και νομάρχης.

## Σταδιοδρομία
Διορίστηκε Νομάρχης Πρέβεζας τον Σεπτέμβριο του 1949 και παρέμεινε νομάρχης επί 4,5 χρόνια. Ήταν νομάρχης όταν ξεκίνησε το έργο της ανέγερσης του Μνημείου του Ζαλόγγου στην Πρέβεζα. Απολύθηκε από την υπηρεσία το 1954. Πέθανε το 1955 σε ηλικία 53 ετών και κηδεύτηκε στις 11 Σεπτεμβρίου από τον ιερό ναό Αγίου Ισιδώρου (Β΄ Νεκροταφείο Πατησίων). Ήταν παντρεμένος με την Βασιλική και είχαν έναν γιο, τον Δημήτριο, και μία κόρη, τη Γιούλα.

## Παραπομπές


Κατηγορία:Νομάρχες Πρέβεζας
Κατηγορία:Έλληνες δικηγόροι του 20ού αιώνα
Κατηγορία:Έλληνες Νομάρχες
Θεοδώρου

Το ελληνικό επώνυμο **Θεοδώρου** μπορεί να αναφέρεται σε κάποιο από τα παρακάτω πρόσωπα:

* Θεοδώρου (αγωνιστής), επώνυμο πολλών (τουλάχιστον 11) αγωνιστών στην Επανάσταση του 1821
* Ανδρέας Θεοδώρου (γενν. 1922), Κύπριος θεολόγος, καθηγητής στο Πανεπιστήμιο Αθηνών
* Ασημάκης Θεοδώρου (περ. 1780 - 1822), προδότης της Φιλικής Εταιρείας
* Βικτωρία Θεοδώρου (γενν. 1926), ποιήτρια
* Ευάγγελος Θεοδώρου (γενν. 1921), θεολόγος, καθηγητής στα Πανεπιστήμια Αθηνών και Θεσσαλονίκης
* Κούλης Θεοδώρου (γενν. 1965), Κύπριος τραγουδιστής και συνθέτης
* Κωνσταντίνος Θεοδώρου (θάν. 1882), βουλευτής
* Λευτέρης Θεοδώρου (γενν. 1945), λαϊκός ζωγράφος και ξυλογλύπτης
* Νέλλη Θεοδώρου (γενν. 1939), πεζογράφος
* Νίκος Θεοδώρου (γενν. 1899), φυσικός, καθηγητής της βιομηχανικής τεχνολογίας
* Φίλιππος Θεοδώρου (1828-1902), εξελληνισμένη εκδοχή του ονόματος του γνωστού ως **«[[Χάι Τζόλυ]]»** Ελληνοσύρου, από τους πρωτοπόρους της χρήσεως της καμήλας στη Β. Αμερική
Θέμα Χαρπεζικίου

Το **Θέμα Χαρπεζικίου** ήταν διοικητική διαίρεση της Βυζαντινής Αυτοκρατορίας, μικρό Θέμα, στην Μικρά Ασία κατά τον 10ο αιώνα. 

Περιελάμβανε την οχυρωμένη πόλη Χαρπεζίκιο, το σημερινό Χαρπιζέκ καλεσί. Τουρκία, και την γύρω περιοχή, έπαψε να υπάρχει μετά την κατάληψη της περιοχής από τους Τουρκομάνους.

## Παραπομπές


Κατηγορία:Θέματα της Βυζαντινής Αυτοκρατορίας
Σεμπά

Ο **Σεμπαστιάο ντε Φρέιτας Κόουτο Τζούνιορ** (πορτογαλικά: *Sebastião de Freitas Couto Júnior*, γενν. Σαλβαδόρ, 8 Ιουνίου 1992) γνωστός ως **Σεμπά** είναι Βραζιλιάνος επαγγελματίας ποδοσφαιριστής που αγωνίζεται ως επιθετικός στην Μαρκό

## Σταδιοδρομία
Ο Σεμπά ξεκίνησε τη σταδιοδρομία του στη βραζιλιάνικη ομάδα Κρουζέιρο, αλλά γρήγορα πήγε ως δανεικός στην Πόρτο, που εκεί κυρίως έπαιξε στη Β ομάδα της. Ο Σεμπά είναι ένας μέσος που μπορεί να παίξει σε όλες τις θέσεις της επίθεσης. Επίσης, εξ αιτίας του καλού χειρισμού της μπάλας και την ταχύτητά του, μετά από μερικούς αγώνες στην Πορτογαλία, κάποιοι τον σύγκριναν με τον Χούλκ. Παρόλα αυτά, η Πόρτο αποφάσισε να μην τον κάνει δικό της, κι έτσι ο Σεμπά πήγε στην Εστορίλ - η οποία θα αγωνιζόταν και στο Europa League

Στις 19 Αυγούστου 2015, ο Ολυμπιακός απέσπασε την υπογραφή του Σεμπά, και τον έκανε δικό του. Ο Σεμπά θα υπέγραφε συμβόλαιο τετραετούς διάρκειας. Στον Ολυμπιακό ο Σεμπά θα έβρισκε τον παλιό του προπονητή στην Εστορίλ, Μάρκο Σίλβα, ο οποίος είχε αναλάβει το ίδιο καλοκαίρι, την πειραϊκή ομάδα. Στον Ολυμπιακό έκανε το ντεμπούτο του στις 23 Αυγούστου του 2015, σε ένα αγώνα κόντρα στον Πανιώνιο, ο οποίος έληξε 3-0, υπέρ του Ολυμπιακού. Ο Σεμπά, μπήκε, τότε, ως αλλαγή, στη θέση του Φελίπε Πάρντο.

## Προσωπική ζωή
Είναι παντρεμένος με την Ελληνίδα ηθοποιό Ευτυχία Σιδέρη και έχουν αποκτήσει μια κόρη, την Λετίσια-Αμαλία (γενν. 31 Ιουλίου 2017) και δυο δίδυμα αγοράκια.

## Παραπομπές


## Εξωτερικοί σύνδεσμοι
* Scoresway.com Profile
* ogol 

Κατηγορία:Βραζιλιάνοι ποδοσφαιριστές
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Κρουζέιρο Εσπόρτε Κλούμπε
Κατηγορία:Ποδοσφαιριστές ΦΚ Πόρτο Β
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Εθνικής Βραζιλίας Κ20
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Κίνας
Κατηγορία:Ποδοσφαιριστές Σαουδαραβικού Επαγγελματικού Πρωταθλήματος
Κατηγορία:Ποδοσφαιριστές Αλ Σαμπάμπ ΦΚ (Ριάντ)
Κατηγορία:Ξένοι ποδοσφαιριστές στην Πορτογαλία
Κατηγορία:Ποδοσφαιριστές ΓΝ Εστορίλ Πράια
Κατηγορία:Ξένοι ποδοσφαιριστές στη Σαουδική Αραβία
Κατηγορία:Ποδοσφαιριστές Ιωνικού Νίκαιας
NGC 185

Ο **[[Νέος Γενικός Κατάλογος|NGC]] 185** (γνωστός και ως *Caldwell 18*) είναι νάνος σφαιροειδής γαλαξίας στον αστερισμό Κασσιόπη, ο οποίος ανήκει στην τοπική ομάδα γαλαξιών. Απέχει περίπου 2 εκατομμύρια έτη φωτός και είναι δορυφόρος του γαλαξία της Ανδρομέδας. Σε αντίθεση με τους περισσότερους νάνους σφαιροειδείς γαλαξίες, ο NGC 185 περιλαμβάνει νεαρούς αστρικούς πληθυσμούς, ενώ περιλαμβάνει ενεργό πυρήνα, τύπου Σίφερτ 2, αν και αυτό αμφισβητείται. Πιθανότατα είναι κοντινότερος γαλαξίας Σίφερτ στη Γη και ο μόνος στην τοπική ομάδα γαλαξιών.

## Ιστορικό
Ο Ουίλιαμ Χέρσελ ανακάλυψε τον NGC 185 στις 30 Νοεμβρίου 1787, και το καταχώρησε στον κατάλογό του ως Η II.707. Ο Τζον Χέρσελ παρατήρησε τον γαλαξία ξανά το 1833, και τον καταλογογράφησε ως h 35 και το 1864 ως GC 90 στον γενικό του κατάλογο νεφελωμάτων και σμηνών. Ο πρώτος που φωτογράφησε τον γαλαξία ήταν ο Τζέιμς Έντουαρτ Κέλερ ανάμεσα στο 1898 και 1900 από αστεροσκοπείο Λικ. Ο Βάλτερ Μπάαντε αναγνώρισε τον NGC 185, μαζί με τον γειτονικό NGC 147, ως μέλη της τοπικής ομάδας γαλαξιών, τον κατάφερε να τον αναλύσει σε άστρα με τον τηλεσκόπιο τον 100 ιντσών του αστεροσκοπείου του όρους Γουίλσον.

## Απόσταση
Τουλάχιστον δύο τεχνικές έχουν χρησιμοποιηθεί για να μετρηθεί η απόσταση του NGC 185. Με βάση την μεταβολή της επιφανειακής φωτεινότητας η απόσταση υπολογίστηκε σε 2,08 ± 0,15 Mly (640 ± 50 kpc). Επίσης, με βάση τη μέθοδο του κλάδου των ερυθρών γιγάντων η απόστασή του υπολογίστηκε σε 2,05 ± 0,13 Mly (630 ± 40 kpc).

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Κασσιόπη (αστερισμός)
Κατηγορία:Νάνοι γαλαξίες
Κατηγορία:Ελλειπτικοί γαλαξίες
Κατηγορία:Τοπική ομάδα γαλαξιών
0185
018
02329
00396
Ερνάνι Ζόρζε Σάντος Φόρτες

Ο **Ερνάνι Χόρχε Σάντος Φόρτες** (πιο γνωστός ως **Ερνάνι**) (πορτογαλικά: *Hernâni Jorge Santos Fortes*,  20 Αυγούστου 1991) είναι Πορτογάλος επαγγελματίας ποδοσφαιριστής, που αγωνίζεται ως στην Πριμέιρα Λίγκα, για τη Ρίο Άβε.

## Καριέρα
Ο Ερνάνι γεννήθηκε στη Λισαβόνα, με καταγωγή από το Πράσινο Ακρωτήριο. Η καριέρα του ξεκίνησε στην Ατλέτικο Κλούμπε ντε Πορτουγάλ. Την πρώτη του σεζόν έκανε 21 συμμετοχές, βοηθώντας την ομάδα του να ανέβει ξανά στη Σεγκούντα Λίγκα. Το ντεμπούτο του το έκανε 4 Σεπτεμβρίου 2011, ως αλλαγή κόντρα στην ομάδα ΚΝ Σάντα Κλάρα, την οποία και κέρδισε 1-2, εκτός έδρας.

Τον Ιανουάριο του 2013, ο Ερνάνι υπέγραψε στη Βιτόρια Γκιμαράες, ξεκινώντας αρχικά να παίζει με τη Β ομάδα της. Κατά τ' άλλα το ντεμπούτο του στην Πριμέιρα Λίγκα, το έκανε στις 28 Απριλίου του ίδιου έτους, σε έναν αγώνα που έληξε 2-2, κόντρα στη ΦΚ Πάσος ντε Φερέιρα.

Τον Ιανουάριο του 2015, στην τελευταία μέρα των χειμερινών μεταγραφών εντάχθηκε στην Πόρτο, αφού πρώτα ήδη είχε σκοράρει 4 γκολ με τη Βιτόρια Γκιμαράες. Το ντεμπούτο το με την Πόρτο το έκανε ως αλλαγή, στις 13 Φεβρουαρίου (του ίδιου έτους) σε  έναν αγώνα που έληξε 1-0 υπέρ της Πόρτα, κόντρα στην παλιά του ομάδα, αντικαθιστώντας τον Ρικάρντο Κουαρέσμα.

Στις 31 Αυγούστου του 2015, ο Ερνάνι, πήγε στον Ολυμπιακό Πειραιώς, με τη μορφή δανεισμού. Το ντεμπούτο του με τη φανέλα του Ολυμπιακού το έκανε σε έναν αγώνα κόντρα στον Πλατανιά, με τελικό σκορ 3-1, μπαίνοντας ως αλλαγή στη θέση του Τζίμι Ντουρμάζ.

## Παραπομπές


## Εξωτερικοί σύνδεσμοι
*
*
*

Κατηγορία:Πορτογάλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Βιτόρια Γκιμαράες
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΦΚ Πόρτο Β
Κατηγορία:Ποδοσφαιριστές Σεγκούντα Λίγκα
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Λεβάντε ΟΝ
Κατηγορία:Ποδοσφαιριστές ΟΝ Λας Πάλμας
Κατηγορία:Ποδοσφαιριστές Σαουδαραβικού Επαγγελματικού Πρωταθλήματος
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στη Σαουδική Αραβία
Κατηγορία:Ποδοσφαιριστές Ρίο Άβε ΦΚ
NGC 300

Ο **[[Νέος Γενικός Κατάλογος|NGC]] 300** είναι σπειροειδής γαλαξίας στον αστερισμό Γλύπτη. Είναι ένας από τους πιο κοντινούς σπειροειδείς γαλαξίες στη Γη, περίπου 6 εκατομμύρια έτη φωτός από τη Γη, ο οποίος σχηματίζει μαζί με τον NGC 55 μια ομάδα γαλαξιών ανάμεσα στην ομάδα γαλαξιών Γλύπτη και την Τοπική ομάδα γαλαξιών. Έχει φαινόμενο μέγεθος +8,3. Τον ανακάλυψε ο Τζέιμς Ντάνλοπ το 1826.

## Υπερκαινοφανής
Στον γαλαξία έχει παρατηρηθεί ένας υπερκαινοφανής αστέρας, ο **SN 2010da**.

## Παραπομπές

## Αναφορές

## Εξωτερικοί σύνδεσμοι
*

Κατηγορία:Γλύπτης (αστερισμός)
Κατηγορία:Σπειροειδείς γαλαξίες
0300
Κατηγορία:Αντικείμενα Caldwell
03238
Σβετλάνα Αλεξίεβιτς

Η **Σβετλάνα Αλεξάνδροβνα Αλεξίεβιτς** (; λευκορωσικά: Святлана Аляксандраўна Алексіевіч *Svyatlana Alyaksandrawna Alyeksiyevich*) είναι διακεκριμένη Λευκορωσίδα δημοσιογράφος, ορνιθολόγος και συγγραφέας πρόζας. 

Για το σημαντικό έργο της, έλαβε το **[[Βραβείο Νόμπελ Λογοτεχνίας|Νόμπελ Λογοτεχνίας]]** το 2015. Είναι η πρώτη συγγραφέας από τη Λευκορωσία, στην οποία δίδεται το βραβείο. Η Σουηδική Ακαδημία τίμησε τη Λευκορωσίδα δημοσιογράφο και συγγραφέα για την πολυφωνική της γραφή.

## Βιογραφία
Γεννήθηκε στις 31 Μαΐου 1948 στο Ιβανο-Φρανκίβσκ της δυτικής Ουκρανίας στη Σοβιετική Ένωση από Λευκορώσο πατέρα και Ουκρανή μητέρα. Μεγάλωσε στη Λευκορωσία. Εργάστηκε ως δημοσιογράφος σε διάφορες τοπικές εφημερίδες πριν αποφοιτήσει το 1972 από το Κρατικό Πανεπιστήμιο Λευκορωσίας και γίνει ανταποκρίτρια του περιοδικού Neman στο Μινσκ (1976).

Σταδιοδρόμησε ως δημοσιογράφος μεταφέροντας διηγήσεις αυτοπτών των πιο δραματικών γεγονότων στη χώρα, όπως τον Β΄ Παγκόσμιο Πόλεμο, τον Πόλεμο στο Αφγανιστάν, την πτώση της Σοβιετικής Ένωσης και το πυρηνικό ατύχημα του Τσερνόμπιλ. Κατόπιν διώξεων από το καθεστώς Λουκασένκο, εγκατέλειψε τη Λευκορωσία το 2000. Τα επόμενα δέκα χρόνια έζησε στο Παρίσι, στο Γκέτεμποργκ και στο Βερολίνο. Το 2011 επέστρεψε στο Μινσκ.

Έγραψε διηγήματα, θεατρικά έργα, σενάρια για ντοκιμαντέρ. Τα βιβλία μαρτυριών που συνέγραψε, προσέδωσαν νέα διάσταση στο γραμματολογικό είδος της λεγόμενης *τεκμηριωτικής πεζογραφίας*.

## Εργογραφία
### Στα ρωσικά
**U voyny — ne zhenskoye litso* («Ο πόλεμος δεν έχει πρόσωπο γυναίκας»),εκδ. Mastatskaya litaratura, Minsk 1985
**Tsinkovye malchiki* («Οι μολυβένιοι στρατιώτες»), εκδ. Molodaya Gvardiya, Μόσχα 1991
**Zacharovannye smertiu* («Γοητευμένοι από τον θάνατο»), εκδ. Slovo, Μόσχα 1994, ISBN 5-85050-357-9
**Chernobylskaya molitva* («Φωνές από το Τσερνόμπιλ»), Ostozhye, Μόσχα 1997, ISBN 5-86095-088-8
**Poslednie svideteli : sto nedetskikh kolybelnykh* («Οι τελευταίοι μάρτυρες: το βιβλίο των μη παιδικών ιστοριών»), εκδ. Palmira, Μόσχα 2004, ISBN 5-94957-040-5 (1η έκδοση: Molodaya Gvardiya, Μόσχα 1985)
**Vremia sekond hend* («Μεταχειρισμένος χρόνος»), εκδ. Vremia, Μόσχα 2013, ISBN 978-5-9691-1129-5

### Στα ελληνικά
* 
*
**Το τέλος του κόκκινου ανθρώπου*, μετάφρ. Αλεξάνδρα Δ. Ιωαννίδου, εκδ. Πατάκη, Αθήνα 2016, 682 σελ., ISBN 978-960-16-6896-3
**Ο πόλεμος δεν έχει πρόσωπο γυναίκας*, μετ. Ελένη Μπακοπούλου, εκδ. Πατάκη, 2017

## Παραπομπές


## Πηγές
*biblionet.gr

## Εξωτερικοί σύνδεσμοι
* Νίκος Δαββέτας: «Νέα από την έρημο του Τσέρνομπιλ», *Η Καθημερινή*, 16 Ιουλίου 2016
* Κ. Καλφόπουλος: «Η πτώση του Σοβιετικού ανθρώπου και το σήμερα», *Η Καθημερινή*, 25-26 Φεβρουαρίου 2017
* Ηλίας Μαγκλίνης: «Η Σβετλάνα Αλεξίεβιτς άξιζε το Νομπέλ Λογοτεχνίας;», *Η Καθημερινή*, 17 Οκτωβρίου 2015

Κατηγορία:Λευκορώσοι συγγραφείς
Κατηγορία:Λευκορώσοι δημοσιογράφοι
Κατηγορία:Λευκορώσοι νομπελίστες
Κατηγορία:Ουκρανοί συγγραφείς
Κατηγορία:Ουκρανοί δημοσιογράφοι
Κατηγορία:Ουκρανοί νομπελίστες
Κατηγορία:Βραβευμένοι με Νόμπελ Λογοτεχνίας
Κατηγορία:Αποδέκτες του Βραβείου Χέρντερ
ΑΕΚ Λάρνακας (καλαθοσφαίριση ανδρών)

Η **ΑΕΚ Λάρνακας**, είναι ένας κυπριακός επαγγελματικός σύλλογος καλαθοσφαίρισης που εδρεύει στην Λάρνακα της Κύπρου. Αναφέρεται επίσης ως **Πετρολίνα ΑΕΚ** για εμπορικούς λόγους. Ο σύλλογος συμμετέχει στην Α΄ κατηγορία. Ο πρόεδρος της ομάδας είναι ο Ανδρέας Λευκαρίτης και ο σημερινός προπονητής της ομάδας είναι ο Γιώργος Κετσελίδης.

Την περίοδο 2015–16, η ομάδα προκρίθηκε στην επόμενη φάση των 16 του FIBA Europe Cup, γεγονός που αποτέλεσε μία από τις πιο σημαντικές επιτυχίες κυπριακού συλλόγου καλαθοσφάιρισης σε ευρωπαϊκές διοργάνώσεις.

## Ιστορία
Η ΑΕΚ Λάρνακας ιδρύθηκε το 1994, μετά την συνχώνευση των δύο αθλητικών συλλόγων της Λάρνακας: της ΕΠΑ Λάρνακας και του Πεζοπορικού Λάρνακας. Πρώτος προπονητής της ομάδας ηταν ο Αμερικανός Τζόνι Νιούμαν (από τον Πεζοπορικό) και δίδυμο ξένων ο Ντέιβιντ Κόλμπερτ και ο Τζάκσον.

Ο σύλλογος έχει πολλές συμμετοχές στην Α' κατηγορία καλαθοσφαίρισης αλλά έχει επίσης συμμετάσχει στην Β' κατηγορία καλαθοσφαίρισης. Πρίν την ένωση των δύο ομάδων, ο Πεζοπορικός είχε κατακτήσει το Πρωτάθλημα τέσσερις φορές (1973, 1991, 1992, 1994). Ο ίδιος σύλλογος είχε κατακτήσει επίσης το Κύπελλο πέντε φορές (1969, 1970, 1971, 1972, 1992).

Ως ΑΕΚ, ο σύλλογος έχει κερδίσει δύο φορές το Πρωτάθλημα Β' κατηγορίας. Το 2013, ο σύλλογος στέφθηκε για πρώτη φορά πρωταθλητής Κύπρου ως ΑΕΚ, νικώντας τον ΑΠΟΕΛ στα τελικά με 3-1. Σήμερα ο σύλλογος μετρά συνολικά 7 κατακτήσεις πρωταθλήματος, 4 Κυπέλλου καθώς και 6 Σούπερ Κάπ. 

### Θέσεις στα πρωταθλήματα

### Τίτλοι και διακρίσεις

;Πεζοπορικός

*Α΄ κατηγορία:
**Πρωταθλήτρια (4): 1972/73, 1990/91, 1991/92, 1993/94

*Κύπελλο:
**Κυπελλούχος (5): 1969, 1970, 1971, 1972, 1973
**Φιναλίστ (3): 1974, 1993, 1994 

* Σούπερ Καπ:
** Νικήτρια (1): 1991 

;ΑΕΚ
*Α΄ κατηγορία:
**Πρωταθλήτρια (7): 2012/13, 2014/15, 2015/16, 2017/18, 2020/21, 2022/23, 2024/25

*Κύπελλο:
**Κυπελλούχος (4): 2017, 2018, 2021, 2023
**Φιναλίστ (3): 2016, 2019, 2024

* Σούπερ Καπ:
** Νικήτρια (6): 2013, 2015, 2016, 2017, 2023, 2025

*Β΄ κατηγορία:
**Πρωταθλήτρια (2): 2004/05, 2006/07

*Κύπελλο Κύπρου Β΄ Κατηγορίας:
**Κυπελλούχος (2): 2004/05, 2006/07

*Τουρνουά *Άκης Κλεάνθους*:
**Κυπελλούχος (1): 2021 

*Τουρνουά καλαθοσφαίρισης «Μαυροσκούφεια»:
** Νικήτρια (1): 2025

* **9ο Τουρνουά Μακάρεια**
**Δευτεραθλήτρια: 1995 

### Συμμετοχές σε ευρωπαϊκά κύπελλα
;Πεζοπορικός
*1989&ndash;1990: Κύπελλο Κόρατς
*1991&ndash;1992: EuroChallenge
*1992&ndash;1993: EuroChallenge
*1993&ndash;1994: Κύπελλο Κόρατς

;ΑΕΚ
*1994&ndash;1995: EuroChallenge
*1995&ndash;1996: Κύπελλο Κόρατς
*2001&ndash;2002: Κύπελλο Κόρατς
*2015&ndash;2016: FIBA Europe Cup

## Δυναμικό

## Διακεκριμένοι προπονητές
* Γκάρρι Γουάιτ 

## Διακεκριμένοι παίκτες

## Παραπομπές


## Εξωτερικοί σύνδεσμοι

* Επίσημη ιστοσελίδα
* Φίλαθλοι της ΑΕΚ Λάρνακας
* Η ΑΕΚ Λάρνακας στο eurobasket.com

Κατηγορία:ΑΕΚ Λάρνακας
Κατηγορία:Αθλητικοί σύλλογοι Επαρχίας Λάρνακας
Κατηγορία:Κυπριακοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1994
Αγγαίος

Ο **Αγγαίος** (εβραϊκά: *חַגַּי*, κοινή:  *Ἀγγαῖος*, λατινικά:  *Aggaeus*)  ήταν ένας από τους 12 μικρούς (ελάσσονες) προφήτες του Ισραήλ, ο οποίος προφήτευσε τον ερχομό του Μεσσία. Η μνήμη του γιορτάζεται στις 16 Δεκεμβρίου. Ο Αγγαίος κατατάσσεται ως δέκατος στη σειρά των μικρών προφητών, και ο πρώτος που έκανε προφητεία μετά την αιχμαλωσία (μεταιχμαλωσιακός).

## Βίος
Ο Αγγαίος πιθανόν γεννήθηκε στη Βαβυλώνα και βρισκόταν ανάμεσα στους πρώτους εξόριστους Εβραίους, που μετά από το διάταγμα του Κύρου επέστρεψαν στην Ιερουσαλήμ. Το *Έσδρας Α' * και το *Έσδρας Β' *, βιβλία της Παλαιάς Διαθήκης, αναφέρουν τον επαναπατρισμό του Αγγαίου, τουλάχιστον μετά από αυτό το διάταγμα. Εν συνεχεία στον κατάλογο, ο οποίος αναφέρεται σε όσους επέστρεψαν, δίνεται η πληροφορία ότι ο Αγγαίος και ο Ζαχαρίας, ενθάρρυναν τους Εβραίους να ολοκληρώσουν την κατασκευή του ναού στην Ιερουσαλήμ, κτίσιμο που είχε σταματήσει εξ αιτίας των διαβολών των Σαμαρειτών.

## Έργο και Προφητείες
* *Κύριο λήμμα: [[Το βιβλίο του Αγγαίου]]*
Μετά το 520 π.Χ, ο Αγγαίος έγραψε βιβλίο, δίνοντας πέντε προφητείες.  Εξ αυτών οι τρεις πρώτες αφορούν την ανοικοδόμηση του ναού, στην τέταρτη αναφέρεται στον αποκλεισμό των Σαμαρειτών στην κατασκευή του ναού, ενώ, η πέμπτη και η τελευταία αφορά την ανάδειξη του Ζοροβάβελ ως εθνικού και θρησκευτικού ηγέτη.

Τα κύρια γνωρίσματα του βιβλίου του, αφορούν στη βαθιά πίστη στον Γιαχβέ, ο οποίος θα φροντίσει τον λαό, ενώ τα δεινά που ζουν οι άνθρωποι, προέρχονται από την παραμέληση των θρησκευτικών καθηκόντων, στον Θεό.

## Παραπομπές


Κατηγορία:Προφήτες της Εβραϊκής Βίβλου
Κατηγορία:Χριστιανοί άγιοι από την Παλαιά Διαθήκη
Κατηγορία:Προφήτες του Χριστιανισμού
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Προφήτες της Καθολικής και της Ορθόδοξης Εκκλησίας
Γιάκομπ Άντρις Μπεσέ

thumb|243x243px|Ο Χριστός με τους μαθητές του στην Εμμαούς, έργο του Γιάκομπ Άντρις Μπεσέ.
Ο **Γιάκομπ Άντρις Μπεσέ** (*Jacob Andries Beschey*, Αμβέρσα,1710 - 1786) ήταν Φλαμανδός ζωγράφος που δραστηριοποιήθηκε κατά τον 18ο αιώνα.

## Βιογραφικά στοιχεία
Γεννήθηκε το 1710 στην Αμβέρσα και ήταν ο τρίτος από τους τέσσερις γιους του Γιάκομπ Μπεσέ και της Μαρίας Θηρεσίας Huaert. Άξιο αναφοράς είναι το γεγονός πως τόσο ο ίδιος όσα και όλα τα αδέρφια του υπήρξαν ζωγράφοι. Δεν υπάρχουν αξιόπιστες πληροφορίες σχετικά με τις καλλιτεχνικές σπουδές του Μπεσέ. Ο ίδιος κατάφερε το 1727 να γίνει καθηγητής στην καλλιτεχνική Συντεχνία του Αγίου Λουκά της Αμβέρσας ενώ το 1766 τοποθετήθηκε στη θέση του διευθυντή. Μεταξύ των μαθητών του συγκαταλέγονται ο ανιψιός του Μπαλτάσαρ Μπεσέ ( γιος του ομώνυμου αδερφού του ), ο Αντώνιος Βερμπρούγκεν και ο Φίλιππς Μπονεκρόι. Πέρα από τη ζωγραφική, ο Μπεσέ ασχολήθηκε και με το εμπόριο έργων τέχνης. Πέθανε στην Αμβέρσα στις 28 Φεβρουαρίου του 1786.

## Τεχνοτροπία & έργο
Ο Μπεσέ ασχολήθηκε κατά κύριο λόγο με θέματα εμπνευσμένα από τη μυθολογία και τη χριστιανική θρησκεία, με την τοπιογραφία αλλά και με τη νεκρή φύση. Το έργο και η τεχνοτροπία του επηρεάστηκαν σε μεγάλο βαθμό από τον συμπατριώτη του Πέτερ Πάουλ Ρούμπενς.

## Παραπομπές


Κατηγορία:Φλαμανδοί ζωγράφοι
Το μικρό ψάρι

***Το μικρό ψάρι*** είναι ο τίτλος μιας κινηματογραφικής ταινίας παραγωγής 2014 σε σκηνοθεσία του Γιάννη Οικονομίδη. Αποτελεί την τέταρτη ταινία του, στην οποία πρωταγωνιστεί ο Βαγγέλης Μουρίκης. Η ταινία γνώρισε μεγάλη επιτυχία εντός και εκτός των ελληνικών συνόρων, αποκομίζοντας πολύ καλές κριτικές. *Το μικρό ψάρι* χαρακτηρίζεται από αναφορές στο κινηματογραφικό είδος του φιλμ νουάρ.

Βραβείο Πρωτότυπης Μουσικής της Ελληνικής Ακαδημίας Κινηματογράφου (2015)

## Πλοκή

Ο Στράτος (Βαγγέλης Μουρίκης) όταν ήταν νέος διέπραξε ένα έγκλημα πάθους, με αποτέλεσμα να περάσει την μισή ζωή του στην φυλακή. Εκεί ο Λεωνίδας, μεγάλο κεφάλι στον υπόκοσμο, τον προστάτευε. Σε μια συμπλοκή ανάμεσα σε δύο συμμορίες ο Λεωνίδας σώζει την ζωή του Στράτου, κάτι που ο Στράτος δεν θα ξεχάσει ποτέ. Όταν αφήνεται ελεύθερος, βρίσκει μια νυχτερινή δουλειά σε αρτοποιείο, ενώ την ημέρα, μη μπορώντας να ξεχάσει την εγκληματική του ζωή, διαπράττει πληρωμένους φόνους δίνοντας όλα τα χρήματα στον, αδελφό πλέον, του Λεωνίδα, ο οποίος προγραμματίζει την απόδρασή του. Ο Στράτος αφοσιώνεται σε έναν και μόνο στόχο: την αποπληρωμή του χρέους του προς τον Λεωνίδα, αγωνιώντας για την ημέρα της απόδρασης του αδελφού του.

## Διανομή

## Παραπομπές


## Εξωτερικοί σύνδεσμοι
*

Κατηγορία:Ταινίες του 2014
Κατηγορία:Ελληνικές ταινίες της δεκαετίας 2010
Κατηγορία:Ελληνόφωνες ταινίες
Κατηγορία:Γερμανικές ταινίες
Κατηγορία:Κυπριακές ταινίες
Κατηγορία:Ελληνικές δραματικές ταινίες
Κατηγορία:Ελληνικές ταινίες δράσης
Κατηγορία:Ταινίες γυρισμένες στην Ελλάδα
Κατηγορία:Ελληνικές αστυνομικές ταινίες
NGC 3227

Ο **[[Νέος Γενικός Κατάλογος|NGC]] 3227** είναι σπειροειδής γαλαξίας ο οποίος βρίσκεται στον αστερισμό Λέων και αλληλεπιδρά με το νάνο ελλειπτικό γαλαξία NGC 3226. Είναι ένα από τα παραδείγματα αλληλεπιδρόντων γαλαξιών που αναφέρονται στον *[[Άτλας των περίεργων γαλαξιών|Άτλαντα των περίεργων γαλαξιών]]*.

Τον ανακάλυψε ο αστρονόμος Ουίλιαμ Χέρσελ (Frederick William Herschel) στις 15 Φεβρουαρίου 1784, ο οποίος μάλιστα τον περιέγραψε ως "διπλό νεφέλωμα". Μαζί με τον συνοδό γαλαξία νάνο καταγράφτηκαν ως  **Holm 187** και **Arp 94**. 

## Πυρήνας
Ο NGC 3227 έχει πυρήνα Σίφερτ, δηλαδή ένα τύπο ενεργού γαλαξιακού πυρήνα (Active Galactic Nucleus, AGN). στον οποίο συνήθως υπάρχουν υπερμεγέθεις μαύρες τρύπες. Όπως συμβαίνει με τους περισσότερους AGN, ο πυρήνας του NGC 3227 είναι πηγή μεταβλητής ακτινοβολίας ακτίνων Χ. Η μεταβλητότητα παρατηρείται σε χρονικά διαστήματα που κυμαίνονται από μερικές ώρες μέχρι μερικούς μήνες και μπορεί να οφείλεται σε διακυμάνσεις στην πυκνότητα ή τον ιονισμό των αεριών και της σκόνης που βρίσκονται κοντά στον AGN και απορροφούν τις ακτίνες Χ. Σημαντικές ποσότητες αερίων που απορροφούν την ακτινοβολία ενδέχεται να βρίσκονται σε απόσταση 0,4 παρσέκ (1,3 έτη φωτός) από τον πυρήνα. Άλλες μετρήσεις δείχνουν πως μέρος της απορρόφησης οφείλεται σε αέρια που απέχουν 10-100 ημέρες φωτός από τον AGN.

Ο γαλαξίας ήταν αντικείμενο μελέτης του προγράμματος MAGNUM (Multicolor Active Galactic Nuclei Monitoring).

## Παραπομπές


## Αναφορές

## Βιβλιογραφία

* Catalogue of Double and Multiple Galaxies, Erik Holmberg, 1937
* A catalogue of dwarf galaxy candidates around interacting galaxies, Astron. Astrophys., Suppl. Ser., 129, 455-462 (1998) - May(I) 1998, Deeg, H.J. et al.
* Long-term variability of the optical emission lines in the nuclear spectrum of the Seyfert galaxy NGC 3227, *Active Galaxies Newsletter*, No 98, Pronik I., Metik L., May 2005
* Reverberation Measurements of the Inner Radius of the Dust Torus in Nearby Seyfert 1 Galaxies, M. Suganuma et al., Astrophysics Journal, vol 639, March 2006

3227
30445
05620
Κατηγορία:Λέων (αστερισμός)
Κατηγορία:Σπειροειδείς γαλαξίες
Κατηγορία:Γαλαξίες Arp
Κατηγορία:Γαλαξίες Σίφερτ
Κατηγορία:Ιδιόμορφοι γαλαξίες
Διοργανώσεις Ε.Π.Σ. Ηπείρου 1958–59

Για την **περίοδο 1958–59**, η Ένωση Ποδοσφαιρικών Σωματείων Ηπείρου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, στους νομούς Ιωαννίνων,Άρτας,Πρέβεζας και το νησί της Λευκάδας.

## Α ερασιτεχνική

## Β ερασιτεχνική

## Πηγές


59
Κατηγορία:Εγχώρια ποδοσφαιρικά πρωταθλήματα 1958-1959